Fil-waqt li l-ħajja kienet, bla ma tehda, Miexja bħal xmara tul it-toroq wiesa', Fil-waqt li x-xemx fost dawl u dija mriegħda, Bħal waħda li mid-dinja qatgħet jiesha, Kienet tistaħba wara d-djar u xxerred Ħġejjeġ ta' fimura fl-aħħar bewsa tagħha, Minn sema miksi bl-ajruplani tferrgħet Xita ta' nar li ġiebet il-mewt magħha, Ħsejjes ta' qerda kullimkien ifaqqgħu, Tiġrif bir-radam, in-nies fl-art, tiddewwa, Twerżiq u krib ġejja mid-djar li twaqqgħu…. U fuq il-ħerba li ħallew l-egħdewwa Bla ħijiel ta' biża', bħala għassies qalbieni, Kampnar ta' knisja baqa' jsus, waħidieni. 16/X1//40 Ġuża OANTCUTI